สกีบีดีทอยเล็ต

สกีบีดีทอยเล็ต (text=Skibidi Toilet) คือซีรีส์ของคลิปบนยูทูบที่สร้างโดยช่อง DaFuq!?Boom! ซีรีส์นี้พรรณนาสงครามระหว่าง ส้วมสกีบีดี (หัวคนไร้ร่างที่อาศัยอยู่ในส้วมที่เคลื่อนที่ได้ สามารถกำจัดได้การกดส้วมนั้นๆ) และกลุ่มคนที่มีอุปกรณ์ข้าวของเครื่องใช้ในบ้านเป็นหัว เช่น กล้อง, ลำโพง และ โทรทัศน์ นักสร้างแอนิเมชัน Alexey Gerasimov เป็นผู้สร้าง สกีบีดีทอยเล็ต โดยใช้ Source Filmmaker คลิปแรกในซีรีส์ถูกโพสต์เมื่อวันที่ 7 กุมภาพันธ์ 2566
สกีบีดีทอยเล็ต มีภาพลักษณ์ที่พิลึก โดยมีลักษณะไร้สาระและมีความยาวคลิปที่ค่อนข้างสั้น และกลายเป็นกระแสไวรัลหลายเดือนหลังจากเปิดตัว มียอดดูนับล้านอย่างรวดเร็ว กลายเป็นมีมทั้งในยูทูบและติ๊กต็อก นอกจากนี้ Tubefilter ระบุว่า "DaFuq!?Boom!" เป็นช่องยูทูบที่มีผู้เข้าชมมากที่สุดในช่วงเดือนมิถุนายน 2023 
== เนื้อเรื่อง ==
สกีบีดีทอยเล็ต เล่าเรื่องความขัดแย้งระหว่าง ส้วมสกีบีดี (หัวคนไร้ร่างที่อาศัยอยู่ในส้วมที่เคลื่อนที่ได้ สามารถกำจัดได้การกดส้วมนั้นๆ) และกลุ่มคนที่มีอุปกรณ์ข้าวของเครื่องใช้ในบ้านเป็นหัว เช่น กล้อง, ลำโพง และ โทรทัศน์ ดนตรีรีมิกซ์ของเพลง "Give It to Me" โดยทิมบาแลนด์  และเพลง "Dom Dom Yes Yes" โดยไบเซอร์คิง (Biser King) เป็นดนตรีประจำตัวของเหล่าส้วมสกีบีดี
สกีบีดีทอยเล็ตนี้ไม่มีโครงเรื่องที่ชัดเจน  อย่างไรก็ตาม Game Rant ระบุว่าตั้งแต่ตอนที่ 10 โครงเรื่องมีความซับซ้อนขึ้น
== ความเป็นมาและการสร้าง ==
Alexey Gerasimov หรือที่รู้จักกันดีในนาม "DaFuq!?Boom!" และ "Blugray" เป็นผู้สร้าง สกีบีดีทอยเล็ต  เขาสร้างแอนิเมชันบนยูทูบมาตั้งแต่ปี 2014 เขาเรียนรู้แอนิเมชันด้วยตัวเองโดยไม่ได้รับการศึกษาอย่างเป็นทางการ  เขาอาศัยอยู่ในประเทศจอร์เจีย   และเกิดในปี 2541  ช่องของเขาเคยสร้างกระแสไวรัลยอดนิยมมาก่อน เช่น เมื่อวิดีโอของเขาที่ชื่อ I'M AT DIP มียอดดูมากกว่า 45 ล้านครั้ง 
สกีบีดีทอยเล็ตนั้นสร้างขึ้นโดยใช้ซอฟต์แวร์คอมพิวเตอร์กราฟิก 3 มิติ ที่ชื่อ Source Filmmaker ซึ่งเป็นฟรีแวร์จากวาล์วคอร์ปอเรชัน ผู้สร้างกล่าวว่าเขาใช้ซอฟต์แวร์นี้เพราะ "มันช่วยให้ผมทำงานได้ง่ายขึ้นและเร็วขึ้นเนื้องจากว่ามันมี assets ที่ผมต้องการในการทำแอนิเมชัน การกำกับ การเขียน และการตัดต่อด้วยตัวเอง" เพลงที่โดดเด่นในซีรีส์นี้ได้รับความนิยมเนื่องจากวิดีโอเต้นบนติ๊กต็อกที่โพสต์โดยผู้ใช้ @yasincengiz38 ซึ่งเป็นมีมอินเทอร์เน็ตก่อนที่ซีรีส์จะออก  
ผู้สร้าง Skibidi Toilet กล่าวว่าการดัดแปลงมีมของผู้ใช้ติ๊กต็อกที่ชื่อ Paryss Bryanne เป็นแรงบันดาลใจสำหรับเขา โดย Bryanne เคลื่อนไหวแบบกระตุกๆ และตัดต่ออย่างรวดเร็ว  assets บางส่วนนำมาจากวิดีโอเกม ฮาล์ฟ-ไลฟ์ 2,  ซอร์ส,  และแกร์รี่ส์ม็อด  
== การตอบรับ ==
นิตยสาร Dazed กล่าวว่า Skibidi Toilet นั้น "บ้าคลั่ง คาดเดาไม่ได้ ตลก และบางครั้งก็วิปริตอย่างแท้จริง"  In The Know เปรียบเทียบสกีบีดีทอยเล็ตกับเกมมือถือ โดยอธิบายว่ามี "การเคลื่อนไหวที่ขาด ๆ หาย ๆ และการทำหน้าทำตาที่เวอร์เกินจริง"  จากข้อมูลของ Distractify ช่อง DaFuq!?Boom! ได้รับความนิยมจากฐานผู้ชมอายุน้อย 
จากการจัดอันดับโดย Tubefilter พบว่าเมื่อสิ้นสุดเดือนเมษายน 2566 "DaFuq!?Boom!" ติดอันดับห้าสิบช่องยูทูบที่มีผู้ชมมากที่สุดในสหรัฐอเมริกา โดยอยู่ที่อันดับที่ 33 บรรณาธิการ Sam Gutelle ตั้งข้อสังเกตว่านักสร้างแอนิเมชัน "เคยต่อสู้กับความต้องการของอัลกอริทึมของยูทูบ แต่ตอนนี้ เป็นไปได้ที่จะได้รับการดูหลายล้านครั้งด้วยส้วมจำนวนมาก"  ภายในเดือนมิถุนายน ช่องนี้มียอดดูถึง 5 พันล้านครั้ง  ทำให้เป็นช่องยูทูบที่มีผู้ชมมากที่สุดในสหรัฐอเมริกาในช่วงเดือนนั้น  Gutelle ตั้งข้อสังเกตว่าก่อนหน้านี้ ช่องนี้ก็ไม่ค่อยจะดังเท่าไรภายนอก "แวดวงชาวแอนิเมชันสุดเก๋าในชุมชนมีม" เพียงไม่กี่ราย 
Phil Ranta ผู้เชี่ยวชาญด้านเทรนด์อธิบายว่าการคลิปใหม่ๆ ในซีรีส์ สกีบีดีทอยเล็ต นี้ทำให้ "ผู้คนมีเหตุผลที่จะกลับมา" เขายังอธิบายความรู้สึก "จริงใจ" ของซีรีส์นี้ด้วย และเพียงแค่โชคช่วยก็ทำให้ซีรีส์เรื่องนี้ได้รับความนิยมเป็นทวีคูณ  สกีบีดีทอยเล็ตได้จุดประกายให้แฟน ๆ มากมายสร้างและโพสต์ผลงานจากแฟน ๆ บนติ๊กต็อกและยูทูบ 
หนังสือพิมพ์อินโดนีเซียหลายฉบับอ้างว่า สกีบีดีทอยเล็ต ส่งผลเสียต่อเด็กเล็ก โดยเรียกว่าเป็น อาการสกีบีดีทอยเล็ต (Sindrom Skibidi Toilet)  ต่อมาชื่อโรคที่อ้างว่ามีอยู่จริงนี้แพร่ไปยังมาเลเซีย โดยครูอนุบาลรายหนึ่งที่นั่นกล่าวว่าซีรีส์นี้ "มีเนื้อเรื่องที่ไม่อาจทำความเข้าใจได้, สนับสนุนความรุนแรง, และมีภาพลักษณ์ที่พิลึกและชวนขนลุก" ไม่เหมาะแก่การรับชมต่อเยาวชนอายุน้อยกว่า 7 ขวบ หลังจากสิ้นเดือนสิงหาคม มันก็ได้แพร่กระจายไปทั่วโลก กล่ายเป็นอินเทอร์เน็ตมีม.
== อ้างอิง ==
== แหล่งข้อมูลอื่น ==
Dexerto สัมภาษณ์ DaFuq!?Boom!
ช่องยูทูบของ DaFuqBoom
สกีบีดีทอยเล็ต
ผลงานเกี่ยวกับสงคราม
อินเทอร์เน็ตมีมปี พ.ศ. 2566
เว็บซีรีส์
IMDb ID เหมือนกับในวิกิสนเทศ